Xitoyning Dalyan shahridagi Kaixuan International Building osmono‘par binosida yong‘in chiqdi. Bu haqda Sohu xabar berdi. Foto: twitter.com/radiolimontv Ma’lum qilinishicha, yong‘in binoning 19-qavatidagi kvartirada chiqqan, shundan keyin u qo‘shni kvartiralarga o‘tgan. Yong‘inni o‘chirish uchun voqea joyiga 30 ta o‘t o‘chirish mashinasi va 100 dan ko‘proq o‘t o‘chiruvchi yuborilgan. Hozirda qutqaruvchilar uyda biror kim qolganini tekshirishmoqda. Yong‘in oqibatida jabrlanganlar borligi ma’lum qilinmagan. Ma’lumotlarga ko‘ra, ushbu uyda 419 ta kvartira bo‘lib, ularda 800 dan ko‘proq odam yashaydi.